钦定古今图书集成/明伦汇编/宫闱典/第005卷 > 《宫词集唐句五首》〈录四首〉童轩
## 钦定古今图书集成/明伦汇编/宫闱典/第005卷 > 《宫词集唐句五首》〈录四首〉童轩

水流花谢两无情，还到春时别恨生。明月自来还自
往，夜深前殿按歌声。

紫烟衣上绣春云，但保朱颜莫保恩。玉佩无声画屏
冷，梨花满地不开门。

建章昨夜起春风，凤辇时巡出九重。独见彩云飞不
尽，碧霄何路得相逢。

禁门深掩断人声，花落闲阶宿雨晴。竟日倚阑空叹
息，一场春梦不分明。